Case ID: 1192100
Sentence 0: Məhkəmə zamanı təqsirləndirilən şəxs qismində dindirilmiş Təqsirləndirilən şəxs Azərbaycan Respublikası CM-in 228.4 və 234.4.3-cü maddələri ilə nəzərdə tutulan cinayət əməllərini törətməkdə özünü təqsirli bilərək göstərmişdir ki, o, uzun müddətdir narkotik vasitə və psixotrop maddələri iynə ilə əzələyə vurmaqla qəbul edir, buna görə də dəfələrlə məhkum olunmuş, sonuncu dəfə narkotik vasitə və psixotrop maddədən qanunsuz şəkildə istifadə etdiyinə görə Azərbaycan Respublikası CM-in 234.1-ci maddəsi ilə xx xxxxxx 2017-ci il tarixdə Yasamal rayon məhkəməsinin qərarı ilə 2 il 4 ay müddətinə azadlıqdan məhrum edilmiş, x xxxxxx 2019-cuil tarixdə isə azadlığa çıxmışdır; azadlığa çıxdıqdan sonra narkotik vasitə və psixotrop maddələrdən istifadə etməyə davam etmiş, xx xxxxxx 2019-cu il tarixdə səhər saatlarında Nəsimi rayonu “Kubinka” adlanan yerdə üzdən tanıdığı, lakin adını bilmədiyi şəxsdən 3 büküm heroin və 1 büküm metamfetamin almış, ümumilikdə 150 manat pul vermiş, narkotik vasitə, psixotrop maddəni şəxsi istifadəsi üçün əldə etmiş, xx xxxxxx 2019-cu il tarixdə saat 18 radələrində Bakı şəhəri, Binəqədi rayonunda yerləşən Bakı metropoliteninin “Azadlıq Prospekti” stansiyasının yaxınlığında olan zaman özlərini polis əməkdaşları kimi təqdim etmiş şəxslər ona yaxınlaşmış, xidməti vəsiqələrini təqdim edərək ona narkotik vasitə və psixotrop maddələrin saxlanmasında şübhəli olduğunu və üzərinə baxış keçirmək istədiklərini bildirmişlər, o, Binəqədi RPİ-nin 5-ci PBnə dəvət edilmiş, ona müdafiəçi qismində təyin edilmiş vəkil İqbal Həsənov təqdim olunmuş, bundan sonra polis əməkdaşları tərəfindən ona üzərində olan qeyri-qanuni əşyaları könüllü təqdim etməsi təklif olunmuş, daha sonra video çəkilişlə üzərinə baxış keçirilmiş, baxış zamanı əynindəki tünd göy rəngli qış gödəkçəsinin sağ yan cibindən 1 ədəd elekton tərəzini, qış gödəkçəsinin sol yan cibindən 1 ədəd 10 manatlıq, 4 ədəd 1 manatlıq əskinazlar və 1 ədəd qara rəngli alışqan, əynindəki tünd göy rəngli cins şalvarın arxa sağ cibindən 1 ədəd qara rəngli qatlanan bıçaq, qış gödəkçəsinin sol döş cibindən içərisində 3 ədəd şəffaf rəngli sellofana bükülmüş bükülü və 1 ədəd şəffaf rəngli ağzı bağlanan sellofanda olan 1 ədəd ağ rəngli kağız bükülü aşkar olunmuş və qablaşdırılmış, o, polis əməkdaşlarına narkotik vasitə və psixotrop maddəni xx xxxxxx 2019-cu il tarixdə səhər saatlarında Nəsimi rayonu ərazisində qerləşən “Kubinka” adlanan ərazidə üzdən tanıdığı, lakin adını bilmədiyi şəxsdən 150 manata aldığını, onu şəxsi istifadəsi üçün saxladığını bildirmiş, polis əməkdaşları tərəfindən üzərinə şəxsi axtarış və götürmə aparılan zaman üzərindən digər heç bir qeyri-qanuni əşya aşkar olunmamış, narkotik vasitə heroin, psixotrop maddə olan metamfetamin, 1 ədəd bıçaq və 1 ədəd elektron tərəzi polis əməkdaşları tərəfindən zərfə qoyularaq qablaşdırılmış, bu barədə protokol tərtib olunaraq, zərf və tərtib edilmiş protokol bütün iştirakçılar tərəfindən imzalanmışdır.